kaldársel flaggar grænfánanum
Í sumar tóku sumarbúðinar í kaldársel þátt í þróunarverkefni í samstarfi við skóla á grænni grein en með því erum við fyrstu félagasamtökin til að taka þátt í grænfánaverkefninu. yfir sumaruð var tekið fyrir þemað neysla og úrgagnur þar sem markmiðin voru að hreinsa rusl af svæðinu í kringum kaldársel, minnka matarsóun og flokka allt rusl. vel gekk að ná settum markmiðum og mun kaldársel flagga grænfánanum í fyrsta skiptið næsta vor. með þátttöku í grænfánaverkefninu vinnum við markvisst að því að þróa sumarbúðastarfið án þess að skaða verðmætt og viðkvæmt umhverfi staðarins. stefnt er að því að halda verkefninu áfram næsta sumar, við stefnum til að mynda á að tengja fræðsluna enn betur við umhverfið á staðnum og hvað kaldæingar geta gert til að vernda þessa dýrmætu sköpun guðs. hér að neðan má sjá umhverfisstefnu kaldársels sem stefnt er að því að þróa enn frekar í samstarfi við börnin næstu sumur.
umhverfisstefna kaldársels:
kfum og kfuk hafa starfrækt kristilegar sumarbúðir í kaldárseli í yfir 90 ár, fyrir börn á aldrinum 6-11 ára, á yndislegu svæði rétt fyrir utan hafnarfjörð. við erum staðsett á vatnsverndarsvæði hafnarfjarðar og umkringd stórbrotinni náttúru sem er mikilvægt að vernda og varðveita. Þetta er einnig jarðfræðilega mjög áhugavert svæði og eru fjölmargir sem fara í gönguferðir að náttúruperlunum í kring á ári hverju.
kaldársel mun vinna að því að:
efla umhverfisvitund þátttakenda sumarbúðanna með því að vekja þau til umhugsunar um náttúruna og hvernig við getum varðveitt hana og verndað.
vernda þær náttúruperlur sem eru í náumhverfi okkar og njóta þeirra á ábyrgan hátt í starfinu.
sýna ábyrga neyslu og ábyrga losun úrgangs frá starfinu, m.a. með flokkun.
vekja áhuga barna á nátturunni, hvetja þau til að sýna nátturunni virðingu og fræða þau um ábyrga umgengni meðal annars með aðstoð heimsmarkmiða sameinuðu Þjóðanna.
nú er komið að lokum þriðja leikjanámskeiðs sumarsins og gaman að segja frá því að allt hefur gengið ljómandi vel. börnin hafa tekið þátt í allskonar ævintýrum, vaðið og dottið í ána, byggt virki og bú, skriðið í hellum og gengið á hóla. við höfum fengið gott veður allan tímann og veðrið því ekki komið í veg fyrir neina útiveru. gengið var m.a. í kúadal þar sem voru leikir og fjör. við fórum líka í kaldárselshella þar sem börnin fóru ofan í hella og hlustuðu á sögur. Þar voru þau mjög sannfærð sum um að sést hefði til refs, en lítið var um staðfestingu á því. einnig var gengið að 100 manna helli, hann skoðaður og að fosshelli, en í þeim síðarnenefnda var hlustað á lokakaflann í æsispennandi sögu um jón spæjó. Í gær var svo veisludagur, langur dagur sem margir voru mjög spenntir fyrir, því í lok hans var gisting fyrir flesta. honum lauk með kvöldvöku með mörgum leikritum, miklum söng og hugvekju. langflestum gekk mjög vel að sofna, enda mikið búið að ganga á yfir daginn. 
nú er runninn upp lokadagurinn. margir vöknuðu snemma, enda spenningurinn mikill fyrir því sem framundan er. nú er lokaundurbúningur fyrir bátakeppnina miklu sem fram fer síðar í dag. bátarnir voru málaðir í gær og ekkert eftir nema lokaprófanir og endurbætur. 
Ég vil minna á að nú þarf að sækja börnin milli 14:30-15:00, þennan lokadag, því hliðið verður ólæst á því bili.
hér hefur verið gaman að vera þessa vikuna, skemmtileg og fjörug börn sem var gaman að kynnast og eyða góðum stundum með.
takk kærlega fyrir vikuna, 
jóhann pétur herbertsson, forstöðumaður.